Diari Oficial de la Generalitat Valenciana


Sumari del DOGV 1174, del 02-11-1989 (1989/815547)

ACORD de 16 d'octubre de 1989, del Consell de la Generalitat Valenciana, pel qual s'aprova definitivament el Projecte de Modificació Puntual de les Normes Subsidiàries municipals de Petrer.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1174

Data del DOGV
:   02-11-1989

Secció del DOGV
:   ALTRES DISPOSICIONS

Número del document
:   1989/815547


Data del document
:   16-10-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 16 de octubre de 1989, del Consell de la Generalitat Valenciana, pel qual s'aprova definitivament el Projecte de Modificació Puntual de les Normes Subsidiàries municipals de Petrer.  
El Consell de la Generalitat Valenciana, en sessió celebrada el dia 16 d'octubre de 1989, adoptà el següent Acord:  
Vist el Projecte de Modificació Puntual de les Normes Subsidiàries de Planejament Municipal de Petrer que afecta l?ordenació de l'Àrea d'Intervenció 10.3 «Campo de Salinetas» d'aquestes.  
Atès que l'Ajuntament de Petrer tramità en un primer moment un Estudi de Detall presentat per l?Entitat Immobiliària Maher, SA, a la citada Àrea d'Intervenció amb la finalitat d'ordenar la zona, implicant una diferent configuració de la zona verda prevista per les Normes Subsidiàries d'aquella.  
Atès que aquest Estudi de Detall fou aprovat inicialment per l'Ajuntament en sessió plenària de 26 de febrer de 1987 i, després d'un període d'informació pública per un termini d'un mes durant el qual no foren presentades al·legacions, fou aprovat definitivament pel citat Ajuntament en sessió plenària de 30 d'abril de 1987. Ambdós acords foren adoptats amb el vot favorable de divuit dels vint-i-un Regidors que constitueixen de fet i de dret la Corporació.  
Atès que de l'anterior acord es donà trasllat a la Comissió Territorial d'Urbanisme, la qual en sessió d?1 de juliol de 1987 acordà advertir l'Ajuntament de Petrer de la invalidesa dels acords adoptats per implicar el document aprovat una modificació de la zona verda prevista en les Normes Subsidiàries.  
Atès que com a conseqüència del susdit acorda l'Ajuntament de Petrer tramità la modificació de les Normes Subsidiàries ara presentada, atorgant-li·l'aprovació inicial en sessió plenària de 15 de setembre de 1987, i després d'un període d'informació pública per un termini d'un mes durant el qual tampoc foren presentades al·legacions, li atorgà l'aprovació provisional a la sessió de 10 de novembre de 1987.  
Ambdós acords foren adoptats així mateix amb el vot favorable de la majoria absoluta del nombre legal de membres de la Corporació.  
Atès que el Conseller d'Obres Públiques, Urbanisme i Transports informà favorablement el Projecte mitjançant Resolució de data 10 de març de 1988.  
Atès que el Consell d'Estat emeté informe favorable en data 18 de maig de 1989, encara que feu una observació consistent en qui devien incorporar-se a l'expedient els Plànols detallats que substitueixen els originaris, en especial el 3.6, i preparar-se les fitxes corresponents i a més a més documents que modifiquen els vigents, concretament per substituir el Quadre 11.3, i aclarir, d'altra part. la tipologia definitiva autoritzada a l'Àrea d'Intervenció de què es tracte, eliminant les contradiccions que es manifestaven a les Normes actuals.  
Atès que en consonància amb allò observat pel Consell d'Estat i a requeriment de la Direcció General d'Urbanisme, l'Ajuntament completà la documentació integrant del Projecte en data 21 de juny de 1989.  
Vist que l'objectiu últim d'aquesta Modificació és donar cobertura legal a L'Estudi de Detall que ordena la zona tramitat per l'Ajuntament, que s'acompanya a la rónega documentació en què consisteix propiament la modificació, tot això motivat porqué L'ordenació prevista detalladament a L'Estudi de Detall suposa l'alteració de la configuració d'una zona verda diseminada per les Normes Subsidiàries que no és de sistema general.  
Tanmateix, l'article 4.16.1 de les Normes Urbanístiques integrants de les Subsidiàries de Petrer, sota l'epígraf «Requisits de diseny dels Estudis de Detall», estableix a la lletra C) la següent limitació: «No disminuir el percentatge mínim assignat a les superfícies totals destinades a espais lliures o dotacions d'equipament comunitari que venen indicades als Planols i a les Àrees d'intervenció respectives, tot i que podrà augmentar-se aquest o modificar el seu diseny, forma o distribució, sempre que es justifique per obtenir superfícies útils públiques més compactes i de millor aprofitament conjunt segons les finalitats col·lectives a què es destinen».  
Com es pot veure, les pròpies Normes Subsidiàries permeten la modificació de la configuració de las zones verdes previstes en aquelles, mitjançant un Estudi de Detall, possibilitat en la qual sens dubte s'emparà l'Ajuntament de Petrer per aprovar L'Estudi de Detall de referència, però que ha estat considerat invàlid per la Comissió Territorial d'Urbanisme d'Alacant donant lloc a la present Modificació.  
Atès que a l'expedient s'ha seguit la tramitació prevista als articles 49 i 50 de la Llei del Sòl, i adoptats els acords amb la majoria establerta a l'article 47.3 de la Llei 7/1985, de 2 d'abril, reguladora de les bases del règim Local.  
Atès que el Conseller d'Obres Públiques, Urbanisme i Transports ha emès el corresponent informe favorable d'acord amb el que estableix per l'article 50 de la Llei del Sòl, en relació amb l'article 3 del Decret 24/1987, de 16 de marc, del Consell de la Generalitat Valenciana, pel qual es regularen els òrgans urbanístics de la Generalitat Valenciana.  
Vists els preceptes legals citats, la Llei del Sòl, la Llei de Procediment Administratiu i altres de pertinent aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació Puntual Quarta de les Normes Subsidiàries de Planejament Municipal de Petrer, que afecta l'ordenació de L'Àrea d'Intervenció 10.3 «Campo de Salinetas» d'aquestes.  
Contra el transcrit Acord, que esgota la via administrativa, hom interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
València, a 16 d'octubre de 1989. - El Conseller Secretari del Govern Valencià: Emérit Bono Martinez.